**Uskumatu Võidusõit 2025.a Üldjuhend**

**SISUKORD**

1. ÜLDISED KOHUSTUSED
2. ÜLDISED TINGIMUSED
3. USKUMATU VÕIDUSÕIDU KARDISARJA KORRALDAMINE JA VÕISTLUSKLASSIDE PÕHIMÕTTED
4. REGISTREERIJATE OSAVÕTUAVALDUSED JA VASTUTUS
5. VÕISTLEJAD
6. KARDID JA VARUSTUS
7. VÕISTLUSETAPPIDE LÄBIVIIMINE
8. STARDIJÄRJEKORRAD
9. STARDIPROTSEDUUR
10. VÕISTLUSSÕIDU PEATAMINE
11. FINIŠ
12. VÕISTLUSTE ETAPPIDE LÕPPTULEMUSED
13. JUHISED JA INFORMATSIOON OSAVÕTJATELE
14. AUTASUSTAMINE
15. OSAVÕTUTASUD
16. REHVID
17. KÜTUS JA ÕLID
18. AJAVÕTT
19. PROTESTIMINE

**1. ÜLDISED KOHUSTUSED**

1.1 Kõik võistlustel osalevad võistlejad, registreerijad ja ametlikud isikud kohustuvad ise ja oma töötajate ning esindajate nimel täitma kõiki nõudeid, mis tulenevad FIA Spordikoodeksist („Koodeksist”), Uskumatu Võidusõit Tehnilistest Tingimustest, („Tehnilistest Tingimustest”), Eesti Kardispordi Võistlusmäärustest („Võistlusmäärustest”), Eesti Kardispordi Sõidureeglid kardirajal („Sõidureeglitest“) ja käesolevast Üldjuhendist ja iga etapi kohta koostatud etapi juhendist. Arendamaks kardisporti ning kaasamaks suuremat kogukonda on EAL- i loal lubatud võistlused läbi viia vastavalt Üldjuhendile ja Üldjuhendi punktides, mis on vastuolus Koodeksiga, tuleb asjakohaste küsimuste lahendamisel lähtuda Üldjuhendist, kui kõrgemast võistluste regulatsioonist. Üldjuhendiga reguleerimata küsimustes on endiselt kõrgema spordialase normdokumendina kehtiv Koodeks. Vastavat erandit rakendab EAL kooskõlas Koodeksi artikliga 1.8.

**2. ÜLDISED TINGIMUSED**

2.1 MTÜ Uskumatu Võidusõit korraldusmeeskonnal on õigus teha muudatusi käesolevas Üldjuhendis. Muudatused peab kinnitama EAL juhatus.

2.2 Registreerija kohustus on tagada, et kõik tema registreerimisavaldusega seotud isikud jälgivad kõiki nõudeid, mis tulenevad Koodeksist, Tehnilistest Tingimustest, Võistlusmäärusest, Sõidureeglitest ja käesolevast Üldjuhendist.

2.3 Registreerijad peavad tagama, et nende meeskonna kardid vastavad kinnitatud tingimustele ja ohutusnõuetele kogu võistluste vältel.

**3. USKUMATU VÕIDUSÕIDU KARDISARJA KORRALDAMINE JA VÕISTLUSKLASSIDE PÕHIMÕTTED**

3.1 Uskumatu võidusõit viiakse läbi nelja-etapilisena.

3.2 Iga Uskumatu Võidusõidu etapp on eraldi võistlus. Iga etapp võistlusformaat on määratud iga konkreetse etapi võistlusjuhendiga. Uskumatu Võidusõit raames toimuvad võistlused võivad olla oma formaadilt: sprindid, kestvussõidud, tavavõistlused, vigursõidud jne.

3.3 Uskumatu võidusõit 2025 kalender:

1.Etapp - 11.04.2025 Rapla Kardirada (Vigursõit)

2.Etapp - 08.06.2025 Käina Kardirada (Tavaformaat)

3.Etapp - 17.08.2025 Põltsamaa, Kuningamäe Kardirada (Tavaformaat

4.Etapp - 06.09.2025 Aravete (Kestvussõit)

3.4 Uskumatu võidusõit võistlusarvestused toimuvad võistlusklassides:

• Raket

• Raket Algajad

• Micro

• Mini60/Minimax

• Rotax Junior,

• Rotax MAX

• Rotax DD2

• RETRO A /Retro P

• RETRO N

• KZ2 / KZ45+

• 4T

Võistluste peakohtuniku otsusega võib jooksvalt masinaklasse lisada ja omavahel liita, sõltuvalt võistlejate arvust.

3.5 Korraldusmeeskonnal on õigus väljastada eriauhindu või täiendavaid karikakomplekte vastavalt eelregistreeritud võistlusmasinatele

3.6 Võistlussõidu paremusjärjestus määratakse vastavalt läbitud ringide arvule ja finišeerimise järjekorrale. Tulemuse saamiseks tuleb võistlejal lõpetada vähemalt üks ring alates stardikäskluse andmisest.

3.7 Võistlussõidu punktiarvestus – punkte antakse lõpetajale järgnevalt:

1.Koht – 15 punkti

2.Koht – 12 punkti

3.Koht – 10 punkti

4.Koht – 9punkti

5.Koht – 8 punkti

6.Koht – 7 punkti

7.Koht – 6 punkti

8.Koht – 5 punkti

9.Koht – 4 punkti

10.Koht – 3 punkti

11.Koht – 2 punkti

12.Koht < -1 punkt

3.8 Iga etapi lõpptulemus on etapi võistlussõitude punkide koondsumma. Võrdsete punktide korral saab määravaks viimase võistlussõidu tulemus.

3.9 Hooaega kokkuvõttev paremusjärjestus selgitatakse iga etapi tulemuste kokku liitmise teel. Võitja on kõrgeima punktisummaga võistleja.

Võrdsete punktide korral saab määravaks viimase võistluse tulemus, kus mõlemad osalejad osalesid, jätkuva võrdsuse korral saab määravaks kõrgeim viimasel osaletud etapil saavutatud koht sõltumata sellest, kas osaleti koos või mitte.

**4. REGISTREERIJATE OSAVÕTUAVALDUSED JA VASTUTUS**

4.1 Võistlejad peavad omama kehtivat EAL harrastaja litsentsi. Litsentse saab taodelda Eesti Autospordi Liidust järgnevalt lingilt: <https://app.autosport.ee/user/sign-up>. Litsentsi taotlemiseks tuleb süsteemi luua esmalt kasutaja. Pärast seda saab hakata taotlema litsentsi: esmalt tuleb jaotuses "Taotleja" teha valik kas täiskasvanu või noor, jaotuses "Spordiala" valida kart ning jaotuses "Litsentsi tüüp" valida harrastaja. Litsentsi maksumus vastavalt EAL hinnakirjale. Uskumatu Võidusõit võistlussarjas on eelkõige mõeldud harrastaja litsentsi omavatel võistlejatel. Osaleda ei saa sportlased, kes on 2025. aastal osalenud kardispordi Eesti meistrivõistlustel, karikavõistlustel või muudel kardispordivõistlustel, kus on nõutud harrastaja tasemest kõrgem võistlejalitsents (rahvasport, rahvuslik ja rahvusvaheline) v.a. erandjuhud korraldaja eriloaga väljaspool üldarvestust osalevad sõitjad.

4.2 Võistlejate registreerimine etapile on avatud harrastajatele kaks nädalat enne võistluspäeva. Kui seitse päeva enne võistlsuetappi ei ole masinaklassides resistreerunud võistluse läbiviimiseks vajalik arv võistlejaid on korraldajatel õigus avada piiratud kohtade arvuga registreerimine ka kõrgema lisentsiga võistlejate (eelistades varasemalt antud sarjas juba osalenud võistlejaid).

4.3 Osavõtuavaldused tuleb registreerijate poolt esitada Uskumatu Võidusõit Facebook-i lehel <https://www.facebook.com/groups/417505739335327/> või hiljemalt võistluspäeva hommikul registratuuris.

4.4 Osavõtuavaldus loetakse jõustunuks kui on tasutud osavõtutasu. Osavõtutasu tasutakse sularahas võistluspäeva hommikul võistluste sekretariaadis.

4.5 Osavõtuavaldusega kinnitab avalduse esitaja, et on lugenud Koodeksit,

Tehnilisi Tingimusi, Võistlusmäärusi, Sõidureegleid ja Üldjuhendit ning saab nendest aru. Avalduse esitaja peab kinnitama enda ja kõigi endaga kaasas olevate osavõtjate nimel, et austab ja täidab neid reegleid.

4.6 Iga võistleja osaleb sarja võistlustel omal või lapsevanema/hooldaja vastutusel, mida kinnitatakse allkirjaga dokumentide kontrollis. Võistluse korraldajad ja EAL ei vastuta võimalike õnnetuste ning nende tagajärgede eest. Osavõtuavalduse täitnud võistlejal puudub õigus materiaalse nõude esitamiseks võistluse korraldaja või EAL-i vastu.

**5. VÕISTLEJAD**

5.1 Võistlejate vanusepiirid võistlusklassides:

Raket Algajad Alates 6 aastat

Raket Alates 8 aastat

Micro Alates 8 aastat

Mini 60/Minimax 10-14 aastat

Junior 12-15 aastat

MAX alates 14 aastat

Rotax DD2 alates 15 aastat

Retro alates 16 aastat

KZ alates 18 aastat

KZ45+ alates 45 aastat

Võistleja peab litsentsi väljastamise ajal mahtuma etteantud vanusepiiridesse või peab nõutav vanus täituma jooksval kalendriaastal.

5.2 Võistlusklassis Raket võidakse lubada peakohtuniku/žürii eriloaga võistlema ka nooremaid, miinimumvanus 5 aastat.

5.3 Võistlussarjas „Uskumatu Võitusõit» ei kasuta korraldaja lisaraskusi võistlusmasinate ühtlustamiseks.

**6. KARDID JA TURVAVARUSTUS**

6.1 Võistlustele aktsepteeritakse ainult neid karte, mis võistlusklassist tulenevalt vastavad Uskumatu Võidusõidu tehnilistele tingimustele ja võistlusjuhendile. Igal etapil viiakse läbi tehniline ja sõiduvarustuse kontroll. Korraldajatel jääb õigus tingimustele mitte vastavaid karte ja puuduliku varustusega sõitjaid mitte rajale lasta.

6.2 Sõitja peab kasutama homologeeringuga kardikombet (homologeering võib olla aegunud). Sõitja peab kasutama kinnist kardikiivrit, mis peab olema tähistatud eurotähisega “E”. Sõitja peab kandma randmeid katvaid kardikindaid ja pahkluid katvaid kardijalanõusid. Rangelt soovituslik on kasutada kaelatuge ja ribikaitsmeid. Kasutatav sõiduvarustus peab olema terve. Sõiduvarustuse olemasolu ja kasutamise korrektsust kontrollitakse tehnilises kontrollis ja terve võistluspäeva jooksul. Puuduste ilmnemisel on kohtunikel õigus võistlejat mitte starti lubada.

**7. VÕISTLUSETAPPIDE LÄBIVIIMINE**

7.1 Võistlusetapi kord ja võitlusformaat täpsustatakse võistlusjuhendis.

7.2 Võistluse juht ja/või žürii võib lühendada tugeva vihma ja erakorraliste ilmaolude või force majore korral võistlussõitude distantsi pikkust tagamaks osalejate ohutus.

**8. STARDIJÄRJEKORRAD**

8.1 Hommikuse treeningsõitude (mis on ühtlasi kvalifikatsioonisõidud), lõppedes avaldatakse ametlikud kvalifikatsioonisõitude tulemused ja võistlussõitude stardijärjekorrad. Kõik võistlejad peavad enne võistlust osalema vähemalt ühes vabatreeningus.

8.2 Iga eelneva võistlussõidu tulemus määrab järgmise võistlussõidu stardipositsiooni.

8.3 Parima stardikoha saavutanud võistlejal on õigus valida esireas endale sobiv stardipositsioon. Võimalik muudatus puudutab ainult esimest stardirida. Oma soovist peab ta teavitama võistluse juhti või eelstardikohtunikku niipea, kui ta saabub eelstarditsooni.

8.4 Pääs eelstarditsooni suletakse 5 minutit enne ajakavas ettenähtud stardiaega. Kui võistleja koos kardiga ei ole selleks ajaks jõudnud oma kohale stardirivis, ei ole lubatud võistlejal startida, v.a. erijuhtumid, kus seda lubatakse võistluse juhi või žürii otsusega.

**9. STARDIPROTSEDUUR**

9.1 Võistlusklassides Raket85, Mini, 60, Junior, MAX, DD2 antakse veerevstart.

9.2 Retro, KZ, Raket Algajad võistlusklassides antakse paigalt start.

9.3 Võistlejad on kohustatud lubama kohtunikel kasutada võistluskartidele paigaldatud kaamerate salvestisi.

**10. VÕISTLUSSÕIDU PEATAMINE**

10.1 Võistlussõit peatatakse võistlusjuhi otsusel, lipusignaaliga „punane lipp“.

**11. FINIŠ**

11.1 Võistlussõit lõpeb võistlusjuhi poolt, lipusignaaliga „´ruuduline lipp“.

**12. VÕISTLUSETAPPIDE LÕPPTULEMUSED**

12.1 Igas võistlusklassis on etapi lõpptulemuseks üksikute võistlussõitude punktide koondsumma. Võrdsete punktide puhul saab määravaks viimase võistlussõidu tulemus.

**13. JUHISED JA INFORMATSIOON OSAVÕTJATELE**

13.1 Kogu info on kättesaadav registratuuris ja võistluse infotahvlil.

**14. AUTASUSTAMINE**

14.1 Igal etapil autasustatakse korraldaja poolt võistlusklasside kolme esimest võistlejat. Võistluste partneritel ja sponsoritel on õigus välja anda eriauhindu. Autasustamine viiakse läbi peale finaalsõitude lõppu, kolm paremat võistlejat on kohustatud ilmuma autasustamisele sõiduülikonnas.

14.2 Hooaja kokkuvõttes paremate autasustamine toimub eraldi üritusena, mille toimumisaeg ja koht avalikustatakse hooaja lõpus.

**15. OSAVÕTUTASUD**

15.1 Osavõtutasu tuleb maksta sularahas samaaegselt osavõtuavalduse esitamisega võistluspäeva hommikul.

15.2 Osavõtutasu eelregistreerunud võistleja kohta ühel etapil on 80€ \*\* Täpsustub võistlusjuhendiga

**16. REHVID**

16.1 Erinevates võistluklassides kasutatavad rehvid on määratletud „Uskumatu Võidusõidu tehnilistes tingimustes“

**17. KÜTUS JA ÕLID**

17.1 Erinevates võistluklassides kasutatavad kütused ja õlid on määratletud „Uskumatu Võidusõidu tehnilistes tingimustes“

**18. AJAVÕTT**

18.1 Võistlejad kohustuvad kasutama kardile/võistlejale kinnitatud ajavõtutransponderit kogu võistluspäeva sõitude vältel.

18.2 Ajamõõdu transponder on garanteeritud ja broneeritud ainult eelregistreerunud võistlejatele.

18.3 Transponderi kahjustamise, kaotamise või mitte õigeaegse tagastamise korral kohustub võistleja hüvitama transponderi maksumuse.

18.5 Transponderid tuleb tagastada 60 minuti jooksul pärast võistleja viimase sõidu lõppu sekretariaati.

**19. PROTESTIMINE**

19.1 Proteste võistluse juhi tegevuse või otsuste kohta võib esitada EAL-i kardispordi alakomiteele 36 tunni jooksul peale lõplike tulemuste avaldamist e-postile info@autosport.ee.

19.2 Protestimaks on 300 eurot. Tasutakse ülekandega EAL- kontole hiljemalt 36 tunni jooksul peale lõplike tulemuste avaldamist.

19.3 Alakomitee vastab esitatud protestile hiljemalt 7 tööpäeva jooksu peale protesti esitamist. Alakomitee otsus on lõplik.

19.4 Protest tehniliste reeglite rikkumise kohta tuleb esitada hiljemalt 30 minutit peale esialgsete tulemuste avaldamist

19.4.1 Protestimaks on 300 eurot. Tasutakse sularahas võistluste sekretariaadis protesti esitamise hetkel.